Olav Høiland

Olav Magnus Høiland (1927–2014) var en norsk friidrettsutøver som representerte Vikedal IL og Haugesund IL. Han vant ett NM-gull og tre NM-sølv på 800 meter og 1500 meter i perioden 1948–1950.

Høiland vokste opp på gården Opsal i Vikedal. Som ung mann drev han med skogsarbeid på hjemplassen, før han flyttet til Haugesund for å få bedre forhold til løpetrening. Like etter andre verdenskrig var Høiland en av landets beste mellomdistanseløpere, og representerte Norge i flere landskamper.

I Haugesund arbeidet Høiland som politimann. Senere flyttet han hjem til Vikedal for å ta over farsgården, og la samtidig opp som aktiv friidrettsutøver.

Medaljer i norske mesterskap

Referanser 

Norgesmestere i friidrett
Norske mellomdistanseløpere
Personer fra Vindafjord kommune
Friidrettsutøvere for Haugesund IL